**Výzva** **na predkladanie ponúk**

(ďalej len „Výzva“)

Komunikácia pre uvedenú zákazku sa uskutočňuje prostredníctvom systému na elektronickú komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. Základné informácie

Obstarávateľ: Odvoz a likvidácia odpadu a.s., Ivanská cesta 22, 821 04 Bratislava, v zmysle § 9 ods. 1 písm. a) zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

Kontaktná osoba:

* vo veciach procesných: Ing. Michaela Čukašová, [cukasova@olo.sk](mailto:cukasova@olo.sk), +421 911 410 431
* vo veciach technických: Jantošovič Marek, [jantosovic@olo.sk](mailto:jantosovic@olo.sk), +421 918 110 502

Komunikácia medzi obstarávateľom a záujemcami/uchádzačmi, ako aj predkladanie ponúk uchádzačmi sa uskutočňuje výhradne prostredníctvom informačného systému JOSEPHINE na adrese:

https://josephine.proebiz.com/sk/tender/42137/summary

1. Identifikácia predmetu obstarávania podľa CPV kódov

Názov: **Opravy žiaruvzdorných výmuroviek kotlov K1, K2 v OLO a.s.**

CPV : *45252300-1 Stavebné práce na spaľovniach odpadu*

Druh: Stavebná práca

1. Opis predmetu zákazky

Predmetom obstarávania je vykonanie búrania a realizácia nových žiaruvzdorných monolitických výmuroviek v kotloch K1, K2. Ďalej vykonanie opráv torkrétovaného žiarobetónu nad podávacími stolmi, rekonštrukcia prahov roštov podávacích stolov, rekonštrukcia oboch bočných žiaruvzdorných pilierov a murovaných stienok podávacích stolov taktiež aj oblasti nad škvarovou výsypkou. Ďalej rekonštrukcia hutných výmuroviek pod zavodňovacími komorami v oboch kotloch a opravy výmuroviek v miestach prechodov membránových stien a stropov.

Súčasťou opisu predmetu zákazky je aj výkresová dokumentácia, ktorá tvorí prílohu č. 1a) – 1k) tejto Výzvy. Ďalšie požiadavky na predmet zákazky súvisiace s opisom, vrátane podmienok plnenia, sa nachádzajú v rámcovej zmluve dielo. Verejný obstarávateľ odporúča uchádzačom, aby si pozorne prečítali podmienky plnenia rámcovej dohody.

1. Rozdelenie predmetu obstarávania na časti

Zákazka nie je rozdelená na samostatné časti.

1. Typ zmluvného vzťahu

Plnenie zákazky bude uskutočnené na základe Rámcovej zmluvy o dielo (ďalej len „Zmluva“). Záväzný návrh tejto Zmluvy tvorí Prílohu č. 4.

1. Obhliadka predmetu zákazky

Obhliadka zariadenia nie je možná počas prevádzky z technických dôvodov.

Obstarávateľ umožňuje obhliadku z vonkajšej strany cez kotlové priezorníky po dohode s kontaktnou osobou.

Kontaktná osoba Ing. : Jantošovič Marek, [jantosovic@olo.sk](mailto:jantosovic@olo.sk), +421 918 110 502.

1. Miesto a čas dodania zákazky

**Miesto**:ZEVO OLO, Vlčie hrdlo 72, Bratislava.

**Dodacie podmienky:**

Dielo je možné realizovať len počas odstávky ZEVO.

Presný termín odstávky pre realizáciu prác bude uvedený v príslušnej objednávke. Dielo – opravy budú realizované nepretržite, podľa záväzného harmonogramu prác spracovaného a odovzdaného zhotoviteľom a odsúhlaseného objednávateľom.

Realizácie prác sú rozdelené počas plánovaných odstávok nasledovne:

**rok 2023:** odstávka od 23.9. do 18.10.2023 (26 dní)

Odstavené oba kotle K1, K2. Každý kotol bude odstavený cca 17 dní

**rok 2024:** odstávka apríl/máj.

Odstavené oba kotle K1, K2.

1. Hlavné podmienky financovania

Predmet zákazky bude financovaný z vlastných zdrojov OLO a.s. Platba na základe faktúry. Faktúra bude mať 30-dňovú lehotu splatnosti odo dňa jej doručenia. Faktúra musí obsahovať všetky náležitosti riadneho daňového a účtovného dokladu v súlade s príslušnými daňovými dokladmi. Platba bude realizovaná bezhotovostným platobným príkazom. Neposkytuje sa preddavok ani zálohová platba. Vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.

1. Podmienky účasti uchádzačov

9.1. Procesu obstarávania sa môže zúčastniť len uchádzač, ktorý spĺňa a preukáže nasledovné podmienky účasti (**tzv. osobné postavenie uchádzača**):

9.1.1. uchádzač musí mať oprávnenie na podnikanie v rozsahu predmetu obstarávania, (oprávnenie realizovať stavebné práce, ktoré sú predmetom zákazky),

**- uchádzač preukáže platným výpisom zo živnostenského alebo obchodného registra alebo iného obdobného registra v štáte sídla uchádzača (rovnocenný doklad), ktorý ho oprávňuje uskutočňovať zákazku, ktorá je predmetom obstarávania;**

**-** uchádzač nemusí predkladať v ponuke výpis zo živnostenského alebo obchodného registra SR, ktorým preukáže predmet podnikania, ktorý zodpovedá predmetu zákazky. Túto skutočnosť si overí obstarávateľ sám v príslušnom registri, v ktorom je uchádzač zapísaný. Uchádzač príslušné dokumenty predkladá v prípade, ak informácie uvedené v registroch nie sú aktuálne. Uvedené sa vzťahuje na uchádzača so sídlom v Slovenskej republike. Zahraničný uchádzač v ponuke predloží doklad o oprávnení poskytovať službu, ktorá zodpovedá predmetu zákazky.

9.1.2. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

**- uchádzač preukáže čestným vyhlásením**

**- k podpisu zmluvy úspešný uchádzač predloží potvrdenie z príslušného súdu**

9.1.3. uchádzač nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

- **uchádzač preukáže čestným vyhlásením**. Obstarávateľ si vyhradzuje právo v procese overovania splnenia danej podmienky účasti požiadať o predloženie potvrdení z daňového úradu v prípade, ak bude mať pochybnosti o pravdivosti prehlásených informácií.

- uchádzač sa považuje za spĺňajúceho danú podmienku účasti aj v prípade, ak najneskôr na požiadanie vysvetlenia preukáže uhradenie všetkých nedoplatkov a najneskôr k podpisu zmluvy predloží potvrdenie od daňového úradu preukazujúce neexistenciu nedoplatkov na daniach a cle.

**- k podpisu zmluvy úspešný uchádzač predloží potvrdenie z príslušného daňového úradu o neexistencii nedoplatkov**

9.1.4. nedopustil sa v predchádzajúcich troch rokoch od vyhlásenia alebo preukázateľného začatia obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže obstarávateľ preukázať,

- **uchádzač preukáže čestným vyhlásením**

9.1.5. nedopustil sa v predchádzajúcich troch rokoch od vyhlásenia alebo preukázateľného začatia obstarávania závažného porušenia profesijných povinností, ktoré dokáže obstarávateľ preukázať.

- **uchádzač preukáže čestným vyhlásením**

Za účelom preukázania splnenia podmienok účasti podľa bodov 9.1.1. až 9.1.5. **predloží každý uchádzač príslušné doklady, ktoré budú súčasťou cenovej ponuky.** Obstarávateľ bude vyhodnocovať splnenie podmienok účasti u uchádzača s ekonomicky najvýhodnejšou ponukou. Za účelom preukázania splnenia podmienok účasti osobného postavenia obstarávateľ nepožaduje od uchádzača predloženie príslušných dokladov v prípade, ak je uchádzač zapísaný v zozname hospodárskych subjektov vedenom Úradom pre verejné obstarávania alebo obdobnému / rovnocennému zoznamu v štáte sídla uchádzača.

9.2. Procesu obstarávania sa môže zúčastniť len uchádzač, ktorý spĺňa a preukáže nasledovné **podmienky účasti ekonomického a finančného postavenia:**

9.2.1. bankový účet alebo účty uchádzača, nie je v nepovolenom debete, v prípade splácania úveru uchádzač dodržuje splátkový kalendár a účet nie je predmetom exekúcie

- **uchádzač preukáže vyjadrením banky, alebo pobočky zahraničnej banky, v ktorej má uchádzač vedené svoje účty.** **Uvedené potvrdenie nesmie byť staršie ako tri mesiace ku dňu uplynutia lehoty na predkladanie ponúk. K vyjadreniu banky/bánk alebo ekvivalentnému/ným dokladu/dokladom uchádzača zároveň predloží čestné vyhlásenie potvrdené/podpísané oprávnenou osobou, že nemá vedené účty ani záväzky v inej/ých banke/ách ako tej/ých, od ktorej/ých predložil vyššie uvedené potvrdenie/a resp. ekvivalentný/é doklad/y. Uvedené čestné vyhlásenie nesmie byť staršie ako tri mesiace ku dňu uplynutia lehoty na predkladanie ponúk.**

9.2.2. uchádzač ma uzatvorené stavebno - montážne poistenie minimálne vo výške 2 000 000,- EUR vrátane poistenia majetku vo vlastníctve investora a poistenia zodpovednosti za škodu pri výkone predmetu obstarávania a poistenia záručnej doby.

**- uchádzač preukáže potvrdením o poistení**

9.3. Uchádzač preukáže splnenie nasledujúcich **podmienok** **účasti technickej a odbornej spôsobilosti:**

**9.3.1.** zoznamom minimálne 3 stavebných prác v  súhrnnej hodnote min. 400 000 EUR bez DPH uskutočnených za predchádzajúcich 36 mesiacov od vyhlásenia zákazky s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené, pričom obstarávateľ pri vyhodnotení splnenia danej podmienky účasti zohľadní referencie uchádzačov alebo záujemcov uvedené v Evidencii referencií vedenej Úradom pre verejné obstarávanie, ak takéto referencie existujú ku dňu predkladania ponúk. Za vyhlásenie verejného obstarávania sa považuje dátum zverejnenia Výzvy na predkladanie ponúk v systéme JOSEPHINE.

Obstarávateľ vyžaduje, aby zoznam stavebných prác obsahoval minimálne:

• názov a sídlo odberateľa,

• kontaktné údaje odberateľa, kde je možné uvedené informácie overiť (meno a priezvisko, tel. č., e-mail),

• predmet stavebnej práce,

• opis predmetu stavebnej práce,

• lehota uskutočnenia stavených prác,

• cena stavebnej práce vyjadrená v EUR bez DPH celkom /plnenie v EUR za každú referenciu samostatne/.

Minimálna požiadavka na referenčné stavebné práce:

Referenčnými stavebnými prácami sa rozumie **realizácia podobného predmetu obstarávania uskutočnených diel na žiaruvzdorných výmurovkách a žiarobetónoch na technologických celkoch, na ktorých prevádzku sa využívajú žiaruvzdorné hmoty.**

V prípade stavby, ktorej začiatok alebo koniec nespadá do daného obdobia, je uchádzač povinný preukázať potvrdením odberateľa alebo iným dokladom, že požadovaná min. výška zmluvnej ceny stavby bola realizovaná v danom období. V zozname stavebných prác uchádzač uvedie názov alebo obchodné meno zmluvného partnera, adresu jeho sídla alebo miesta podnikania, údaje na kontaktnú osobu zmluvného partnera (odberateľa), ktorý potvrdil realizované práce. V prípade dokladov, ktoré sú vyjadrené v inej mene ako Euro, je potrebné na prepočítanie tejto meny na Euro použiť priemerný ročný kurz Európskej centrálnej banky (ECB), t.j. priemerný ročný kurz, v ktorom sa referencia realizovala.

Uchádzač nemôže predmetnú podmienku účasti preukázať kapacitami inej osoby, ktorá by sa podieľala na plnení. Referenčné stavby v požadovanej hodnote musel realizovať uchádzač buď sám alebo ako člen konzorcia (skupiny dodávateľov).

**9.3.2.** Zoznam kľúčových odborníkov, ktorí sú určení pre plnenie zákazky / ktorí sa budú podieľať na plnení predmetu zákazky**:**

* + - 1. aspoň 1 pracovník odborne spôsobilý vykonávať samostatne **činnosť stavbyvedúceho** v odbore Technické, technologické a energetické vybavenie stavieb.

Za stavbyvedúceho sa považuje osoba disponujúca platným osvedčením o vykonaní odbornej skúšky podľa zákona č. 138/ 1992 Zb. o autorizovaných architektoch a autorizovaných stavebných inžinieroch v platnom znení, alebo ekvivalentným dokladom.

Minimálna požadovaná úroveň štandardov na stavbyvedúceho:

* Odborná kvalifikácia v oblasti predmetu zákazky (technické, technologické a energetické vybavenie stavieb), uchádzač u stavbyvedúceho preukáže platným osvedčením o vykonaní odbornej skúšky podľa zákona č. 138/ 1992 Zb. o autorizovaných architektoch a autorizovaných stavebných inžinieroch v platnom znení na činnosť podľa zákona č.50/1976 Zb, alebo rovnocenným dokladom vydávaným v mieste pôsobenia stavbyvedúceho.
* **uchádzač preukáže predložením osvedčenia vydaného Slovenskou komorou stavebných inžinierov podľa vyššie uvedených požiadaviek na stavbyvedúceho osoby ktorá bude činnosť stavbyvedúceho na predmete zákazky vykonávať, alebo rovnocenným dokladom vydávaným v mieste pôsobenia stavbyvedúceho.**
  + - 1. aspoň 1 pracovník odborne spôsobilý vykonávať samostatne činnosť **Ing. pre technické, technologické a energetické vybavenie stavieb.**

Za Ing. pre technické, technologické a energetické vybavenie stavieb sa považuje osoba disponujúca platným osvedčením o vykonaní odbornej skúšky podľa zákona č. 138/ 1992 Zb. a o autorizovaných architektoch a autorizovaných stavebných inžinieroch v platnom znení alebo ekvivalentným dokladom.

* **uchádzač preukáže predložením autorizačného osvedčenia v kategórii Ing. pre technické, technologické a energetické vybavenie stavieb (kópia) podľa zákona č.138/1992 Zb o autorizovaných architektoch a autorizovaných stavebných inžinieroch v platnom znení, osoby, ktorá bude činnosť na predmete zákazky vykonávať, alebo rovnocenným dokladom vydávaným v mieste pôsobenia.**
  + - 1. aspoň 1 pracovník odborne spôsobilý na činnosť **revízny technik vyhradených technických zariadení tlakových na výkon stavebných a prvých tlakových skúšok a na výkon odborných prehliadok a odborných skúšok** v prevádzke podľa § 16 vyhlášky č. 508/2009 Z.z. v rozsahu: Aa3, a4, b1, b2 a Ba, b1, b2, e2, f1, f2.
* **uchádzač preukáže predložením osvedčenia vydaného Technickou inšpekciou, a.s. podľa vyššie uvedených požiadaviek osoby, ktorá bude činnosť revízneho technika na predmete zákazky vykonávať alebo rovnocenným dokladom vydávaným v mieste pôsobenia pracovníka.**
  + - 1. aspoň 1 pracovník odborne spôsobilý na činnosť na **Zváračský inžinier (Welding Engineer)** s oprávnením koordinovať zváranie v rozsahu všetkých úloh.
* **uchádzač preukáže predložením Certifikátu medzinárodného alebo európskeho zváračského technológa osoby, ktorá bude činnosť zváračského technológa na predmete zákazky vykonávať, alebo rovnocenným dokladom vydávaným v mieste pôsobenia pracovníka;;**
  + - 1. aspoň 3 pracovníci odborne spôsobilí na činnosť **zvárač** spôsobilí zhotoviť zvary v rozsahu oprávnenia daného EN ISO 9606-1
* **uchádzač preukáže predložením certifikátu o kvalifikačnej skúške zvárača podľa EN ISO 9606-1 osoby, ktorá bude činnosť zváračského technológa na predmete zákazky vykonávať, alebo rovnocenným dokladom vydávaným v mieste pôsobenia pracovníka.**

Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

**9.3.3.** Uchádzač predloží certifikát od certifikačného orgánu potvrdzujúci, že organizácia zaviedla a používa systém manažérstva bezpečnosti a ochrany zdravia pri práci ISO 45001:2018, alebo jeho platný ekvivalent**.**

1. Komunikácia a vysvetľovanie

Žiadosť o vysvetlenie k podkladom je možné podať v lehote do dvoch pracovných dní pre uplynutím lehoty na predkladanie ponúk. Na otázky doručené po tomto termíne obstarávateľ odpovie, avšak nebude predlžovať lehotu na predkladanie ponúk.

Komunikácia medzi obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese:

<https://josephine.proebiz.com/sk/tender/28690/summary>. Tento spôsob komunikácie sa týka akejkoľvek komunikácie a podaní medzi obstarávateľom a záujemcami/uchádzačmi počas celého procesu obstarávania.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* + Microsoft Internet Explorer verzia 11.0 a vyššia,
  + Mozilla Firefox verzia 13.0 a vyššia alebo
  + Google Chrome
  + Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

Každý hospodársky subjekt/záujemca má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).

Záujemca si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. Ponuky predložené po lehote na predkladanie ponúk systém Josephine neotvorí.

[Skrátený návod](https://store.proebiz.com/docs/josephine/sk/Manual_registracie_SK.pdf) registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

**Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.**

Ak je odosielateľom zásielky obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom. Prípadné nedoručenie notifikačnej správy alebo jej klasifikovanie ako „SPAM“ nemajú vplyv na pravidlo doručovania dokumentov, nakoľko zasielaná správa je záujemcovi / uchádzačovi prístupná po prihlásení do systému Josephine.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Obstarávateľ umožňuje neobmedzený a priamy prístup elektronickými prostriedkami ku všetkým dokumentom potrebným na vypracovanie a predloženie ponuky v predmetnom obstarávaní. [Skrátený návod](https://store.proebiz.com/docs/josephine/sk/Skrateny_navod_ucastnik.pdf) vás rýchlo a jednoducho prevedie procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému. Ak budete potrebovať niektoré z informácií spresniť, máte vždy možnosť kontaktovať linku podpory Houston PROEBIZ.

1. Predkladanie ponúk

Predkladanie ponúk je umožnené registrovaným uchádzačom, nie je potrebná autentifikácia uchádzača (predkladanie ponúk je umožnené aj neautentifikovaným hospodárskym subjektom.)

**Lehota: uvedená v systéme** JOSEPHINE na adrese:

<https://josephine.proebiz.com/sk/tender/42137/summary>

**Spôsob:** prostredníctvom systému JOSEPHINE na adrese:

https://josephine.proebiz.com/sk/tender/42137/summary

**UPOZORNENIE:**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

**Obsah ponuky:**

1. Riadne vyplnená Príloha č. 2 tejto Výzvy Výkaz výmer, podpísaná štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov a oskenovaná vo formáte „.pdf“ a v strojovo čitateľná formáte „.xls. Záujemca zároveň vyplní návrh na plnenie kritérií na vyhodnotenie ponuky aj elektronicky v systéme JOSEPHINE v časti „Ponuky“. Uchádzač vyplní výkaz výmer poskytnutý obstarávateľom (uchádzač vyplní len ceny, nie je oprávnený meniť položky, riadky).
2. Riadne doplnený návrh zmluvy o dielo opečiatkovaný a podpísaný štatutárom uchádzača - Príloha č. 3 tejto Výzvy.

- návrh zmluvy je záväzný a uchádzač nie je oprávnený svojvoľne meniť ustanovenia zmluvy alebo jej príloh;

- uchádzač vyplní v zmluve požadované informácie, ktoré je oprávnený uvádzať dodávateľ (na príslušných prázdnych alebo vybodkovaných miestach);

- zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva.

1. Doklady preukazujúce splnenie podmienky účasti osobného postavenia podľa bodu 9 tejto výzvy.
2. Plnomocenstvo v prípade, že za spoločnosť koná osoba oprávnená na základe plnej moci.

**V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf). Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí. V prípade nepredloženia niektorého z vyššie uvedených dokumentov, bude uchádzač vyzvaný, aby v primeranej lehote nie dlhšej ako 5 pracovných dní doplnil chýbajúci dokument. V prípade, ak uchádzač na túto výzvu nepredloží požadované dokumenty, bude z  obstarávania vylúčený v súlade s princípom rovnosti zaobchádzania a transparentnosti.

Neumožňuje sa predložiť variantné riešenie. Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.

Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku.

1. Kritériá na vyhodnotenie ponúk

Obstarávateľ stanovuje ako jediné **kritérium na vyhodnotenie ponúk najnižšiu celkovú cenu za celý predmetu zákazky v EUR bez DPH.**

V prípade rovnosti bodového hodnotenia budú vyzvaní tí uchádzači, ktorí majú rovnaký počet bodov, aby v lehote nie kratšej ako jeden pracovný deň znížili svoje cenové ponuky, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Verejný obstarávateľ môže uvedený postup aj opakovať.

**Ak uchádzač nie je platcom DPH, na túto skutočnosť upozorní obstarávateľa.** Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

**Požiadavky na cenu:**

Ponúknutá cena musí byť stanovená podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov a musí byť uvedená v mene EUR a musí zahŕňať všetky výdavky uchádzača súvisiace s realizáciou predmetu zákazky podľa požiadaviek uvedených v prílohách tejto výzvy. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

Obstarávateľ požaduje, aby uchádzač v rámci svojej ponuky deklaroval dobu platnosti ponuky. Doba platnosti ponuky nesmie byť kratšia ako jeden (1) mesiac odo dňa uplynutia lehoty na predkladanie ponúk.

1. Ďalšie informácie
2. Obstarávateľ po otvorení ponúk ich zoradí podľa stanoveného kritériá a pristúpi k vyhodnoteniu ponúk a podmienok účasti u uchádzača s najnižšou cenovou ponukou podľa stanovaného kritériá. V prípade, ak dôjde k vylúčeniu uchádzača s najnižšou cenovou ponukou, obstarávateľ bude rovnakým pravidlom opakovane postupovať až dovtedy, kým určí uchádzača spĺňajúceho stanovené podmienky účasti a požiadavky na predmet zákazky s najnižšou cenou ponukou spomedzi nevylúčených uchádzačov.
3. V prípade, že uchádzač s najnižšou ponukovou cenou predloží certifikáty a doklady, ktoré nezodpovedajú požiadavkám obstarávateľa, prípadne nepredloží požadované certifikáty a doklady v ponuke, obstarávateľ vyzve uchádzača na odstránenie týchto nedostatkov v lehote nie dlhšej ako 5 pracovných dní. Ak ani po výzve uchádzač nepredloží doklady a certifikáty preukazujúce splnenie stanovených požiadaviek, bude to obstarávateľ považovať za nesplnenie podmienky účasti a vylúči takéhoto uchádzača z postupu zadávania zákazky.
4. Ak obstarávateľ alebo ním menovaná komisia pri vyhodnocovaní identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky alebo predložených dokumentov, a ak je to potrebné, aj o predloženie dôkazov. Vysvetlením nemôže dôjsť k zmene ponuky. Za zmenu ponuky sa nepovažuje odstránenie zrejmých chýb v písaní a počítaní.
5. V prípade, ak bude cenová ponuka uchádzača obsahovať chyby v písaní, počítaní, alebo iné zrejmé obsahové alebo formálne nedostatky, obstarávateľ si vyhradzuje právo požiadať uchádzača o ich vysvetlenie alebo odstránenie. Pri vysvetľovaní alebo odstraňovaní nedostatkov cenovej ponuky uchádzač je oprávnený meniť svoju cenovú ponuku výhradne za účelom opravy matematických chýb. V opačnom prípade si obstarávateľ vyhradzuje právo cenovú ponuku uchádzača vylúčiť.
6. Obstarávateľ si vyhradzuje právo požiadať uchádzača o vysvetlenie cenovej ponuky, aj v prípade ak cenová ponuka uchádzača bude mimoriadne nízka vzhľadom na trhové podmienky alebo cenové ponuky ostatných uchádzačov. Obstarávateľ si vyhradzuje právo vylúčiť z postupu obstarávania cenovú ponuku uchádzača, ktorý dostatočne nevysvetlí mimoriadne nízku cenovú ponuku (nepreukáže jej udržateľnosť a reálnosť) podľa požiadaviek obstarávateľa.
7. Obstarávateľ si vyhradzuje právo pred oznámením výsledku vyhodnotenia ponúk vyzvať jedného alebo viacerých uchádzačov na rokovanie o ponúknutej cene, prípadne zmluvných podmienkach zákazky.
8. Obstarávateľ označí za úspešného uchádzača s najnižšou cenou, ktorý preukázal stanovené podmienky účasti a požiadavky na predmet zákazky. Informácia o výsledku procesu obstarávania a vyhodnotenia ponúk bude uchádzačom zaslaná elektronicky prostredníctvom systému na elektronickú komunikáciu – **JOSEPHINE.**
9. Úspešný uchádzač bude písomne vyzvaný na uzavretie zmluvy. V oznámení o prijatí ponuky podľa predchádzajúcej vety bude úspešnému uchádzačovi určená primeraná lehota na poskytnutie súčinnosti k uzavretiu zmluvy. V prípade, ak úspešný uchádzač neposkytne súčinnosť v zmysle vyššie uvedeného (v primeranej lehote) bude z obstarávania vylúčený.
10. V rámci súčinnosti k podpisu zmluvy úspešný uchádzač je povinný:
    1. predložiť Obstarávateľovi potvrdenie z príslušného daňového a colného úradu o neexistencii nedoplatkov na daniach a cle;
    2. predložiť Obstarávateľovi z príslušného súdu potvrdenie o tom, že daný subjekt nie je v reštrukturalizácií, konkurze alebo likvidácie;
    3. zabezpečiť zápis všetkých partnerov verejného sektora podľa osobitného zákona v Registri partnerov verejného sektora;
    4. identifikovať všetkých subdodávateľov podieľajúcich sa na plnení, ktorí sú mu známi v danom čase;
    5. doručiť podpísanú zmluvu v príslušnom počte vyhotovení vrátane všetkých príloh do sídla obstarávateľa;
    6. splniť zmluvou uvedené povinnosti, ktoré sú naviazané na okamih podpísania / uzatvorenia zmluvy.
11. Obstarávateľ si vyhradzuje právo neprijať žiadnu ponuku a súťaž kedykoľvek zrušiť. O takomto postupe bude obstarávateľ uchádzačov informovať.
12. Uchádzač je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov. V prípade, ak by ponúknutá cena dosiahla hodnotu podľa § 2 odsek 2 alebo odsek 3 tohto zákona, je uchádzač povinný byť zapísaný v registri partnerov verejného sektora.
13. Predložením cenovej ponuky obstarávateľovi, uchádzač súhlasí so sprístupnením osobných údajov uvedených v cenovej ponuke členom komisie a s ich použitím výlučne za účelom vyhodnotenia cenových ponúk a prípravy a realizácie zmluvy.
14. Uzatvorená zmluva bude zverejnená v Centrálnom registri zmlúv. Predložením cenovej ponuky uchádzač súhlasí so zverejnením zmluvy v Centrálnom registri zmlúv..
15. Je potrebné rešpektovať podmienky, týkajúce sa zamestnávania pracovnej sily v Slovenskej republike a povinnosť dodržiavať všetky predpisy, pravidlá alebo inštrukcie, ktoré sa týkajú podmienok zamestnávania ktoréhokoľvek zamestnanca, najmä, nie však výlučne:

* Zákon č. 311/2001 Z. z. Zákonník práce
* Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov

1. Jazyk ponuky

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

Prílohy:

Príloha č. 1 - Opis predmetu zákazky

Príloha č. 1 a) – k)

1. Výkresová dokumentácia: Kotly K1 – K2 – pohľady
2. Výkresová dokumentácia: Rekonštrukcia výmurovky v K1, K2
3. Výkresová dokumentácia: Rozloženie prídržných kotiev (membránové steny) – detail
4. Výkresová dokumentácia: Zavodňovacia komora – detail
5. Výkresová dokumentácia: Zavodňovacia komora +23,50 m – detail
6. Výkresová dokumentácia: Žiarobetónový pilier škvarovej výsypky – detail
7. Výkresová dokumentácia: Strop podávacieho stola – detail
8. Výkresová dokumentácia: Prah roštu v reze - detail
9. Výkresová dokumentácia: Murované steny podávacieho stola
10. Výkresová dokumentácia: Žiarobetónový pilier a murované stienky podávacieho stola - detail
11. Výkresová dokumentácia: Výsypky 2. a 3. ťahu

Príloha č. 2 - Výkaz výmer k oceneniu

Príloha č. 3 - Návrh Zmluvy o dielo

Príloha č. 4 - Čestné vyhlásenie

**UPOZORNENIE**

Táto Výzva na predkladanie ponúk nepredstavuje verejný návrh na uzavretie zmluvy/dohody v zmysle § 276 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) ani vyhlásenie obchodnej verejnej súťaže v zmysle § 281 Obchodného zákonníka a VVS, a.s. nezaväzuje na uzavretie zmluvy/dohody. Toto obstarávanie nie je verejným obstarávaním v zmysle zákona č. 343/2015 Z. z. o verejnom obstarávaní v znení neskorších predpisov.

Obstarávateľ si vyhradzuje právo v lehote na predkladanie cenových ponúk zmeniť, prípadne doplniť podmienky zadávania zákazky uvedené v tejto Výzve na predkladanie cenových ponúk alebo jej prílohách. Prípadné zmeny alebo doplnenia podmienok obstarávania budú uchádzačom písomne oznámené prostredníctvom systému Josephine.